open-index/open-wikipedia-markdown huggingface dataset:
אלי אונגר

**אליהו אונגר** (נולד בשנת 1940) הוא בנקאי ומנהל ישראלי. היה ספורטאי פאראלימפי זוכה מדליות בכדורעף.

אונגר נכה צה"ל קטוע רגל.

לאחר תקופת שיקום הצטרף לנבחרת הנכים של כדורעף בעמידה. הוא השתתף שלוש פעמים בנבחרת הכדורעף שיצאה למשחקים הפאראלימפיים, מהמשחקים הפאראלימפיים ארנהם (1980) ועד המשחקים הפאראלימפיים סיאול (1988). בתחרויות הכדורעף היה שותף לשתי זכיות במדליות זהב (1980, 1984) וזכייה במדליית כסף (1988). בגמר התחרויות ב-1988, החליק בכפר האולימפי וסבל מפגיעה נוספת ברגלו הקטועה.

אונגר עבד ארבעה עשורים בבנק מזרחי והגיע לשמש משנה למנכ"ל הבנק ומנהל חטיבת שוק ההון. בעקבות ועדת בייסקי הועמד למשפט ב-1987, יחד עם מנכ"ל הבנק אהרן מאיר, ונאלץ לפרוש. אונגר זוכה עוד בטרם נפתח המשפט (no case to answer)  ולאחר מכן תבע מהבנק מאות אלפי שקלים כמענק פרישה, בנוסף לפנסיה התקציבית שקיבל.

בשנים 1994–1998 היה מנכ"ל הבנק למסחר ואחר כך דירקטור. לאחר קריסת הבנק ב-2002, בעקבות מעילה, נכלל שמו בין הנתבעים לתשלום פיצויים לכונס הנכסים הרשמי, אך מאחר שסיים את תפקידו מספר שנים לפני כן, התביעה נגדו הסתיימה לבסוף ללא צורך בתשלום ואף נזקפו לזכותו הוצאות המשפט. אונגר טען שפעל כראוי והיה היחיד שלא נדרש לשלם בהסכם הפשרה, במסגרתו שילמו מנהלי הבנק האחרים כ-3.5 מיליון שקל.

בשנת 1998 היה שותף בהקמת חברת "גמא ניהול וסליקה" לסליקת שוברי אשראי וניכיון צ'קים ועמד מאז בראש הדירקטוריון. בהמשך מכרו השותפים כ-20% מהמניות לחברת לאומי קארד, וב-2008 מכרו 49% מהחברה ל. במאי 2021 הונפקה החברה ב, אונגר מכר את כל המניות שעוד החזיק, אך ממשיך לשמש כיושב ראש החברה.

בשנת 2001 הצטרף כשותף בחברת "איזי פורקס", שהפעילה אתר אינטרנט המאפשר מסחר במט"ח בסכומים קטנים עד בינוניים. החברה נקלעה למספר סכסוכים משפטיים עם לקוחות שהפסידו כספים, כולל תובענה ייצוגית, בטענה שהפרה את חוק הסדרת העיסוק בייעוץ השקעות. לאחר שהפסידה בתביעה החברה נסגרה.

בנוסף שירת כ-15 שנים כחבר בהנהלת הבורסה לניירות ערך ו-5 שנים בהנהלת החברה לישראל, היה גזבר ארגון נכי צה"ל וגזבר ההתאחדות הישראלית לספורט נכים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* 
* 

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:שחקני כדורעף פאראלימפיים ישראלים
קטגוריה:שחקני כדורעף נכים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחקני כדורעף במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחקני כדורעף במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני כדורעף במשחקים הפאראלימפיים סיאול (1988)
קטגוריה:מנהלי בנקים ישראלים
קטגוריה:ספורטאים נכי צה"ל
קטגוריה:ישראלים שנולדו ב-1940
אריאל אוטולנגי

**אריאל אוטולנגי** (נולד ב-6 ביולי 1963) הוא מאמן נבחרת ישראל בכדורסל כיסאות גלגלים ובעבר שחקן הנבחרת וחבר משלחת ישראל למשחקים הפאראלימפיים.

אוטולנגי היה בנעוריו חבר הנבחרת הצעירה של הפועל ירושלים בכדורסל. בשירותו הצבאי שירת בצנחנים ובמלחמת שלום הגליל הוצב בלבנון. ב-1983 נפגע מפליטת כדור של חברו לצוות ונפגע בעמוד השדרה.

לאחר תקופת שיקום החל להתאמן בכדורסל כיסאות גלגלים ובשנים 1985–2008 היה שחקן נבחרת ישראל והשתתף במשחקים הפאראלימפיים שלוש פעמים (1988, 1992, 2008). במשך שש עונות הוא שיחק גם בנבחרת האיטלקית סאסרי, איתה זכה פעמיים בגביע אירופה.

אוטולנגי הוא מאמן נבחרת הכדורסל של בית הלוחם תל אביב, איתה זכה בגביע המדינה. בשנת 2012 מונה למאמן נבחרת ישראל.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:מאמני כדורסל ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:ספורטאים נכי צה"ל
קטגוריה:כדורסלנים ישראלים באיטליה
קטגוריה:ישראלים שנולדו ב-1963
רוצי שמוליק קורא לך

"**רוצי שמוליק קורא לך**" (מוכר יותר כ"**רוצי שמוליק**") הוא שיר שנכתב והולחן על ידי שמוליק צ'יזיק ובוצע על ידי אריאל זילבר. הוא יצא לאור בשנת 1976.

## רקע
השיר נכתב והולחן על ידי צ'יזיק, והיה הלהיט הראשון שיצר. זילבר, שהיה חבר בלהקת תמוז, ביקש להקליט את השיר עבור הלהקה, אבל חבריו ללהקה סירבו להקליט את השיר, כיוון שלא עמד לדעתם בקו המוזיקלי של הלהקה. מאיר ישראל, חבר תמוז, טען שהשיר מתאים ללהקת כוורת. בעקבות כך, הקליט זילבר את השיר באופן עצמאי, ופנה לאחר מכן לקריירת סולו.

השיר נכלל באלבומו הראשון של זילבר, "אריאל זילבר", משנת 1976, כאשר בגרסת התקליטור נקרא "רוצי שמוליק", וכלל גם את הלהיטים "בטי בם", "אגדה יפנית", "שמש שמש", ו"ברוש".

במצעד הפזמונים העברי השנתי של רשת ג' לשנת תשל"ו (1976), נבחר השיר כשיר השנה, בעקבות היותו 8 שבועות ברצף במקום הראשון במצעדים השבועיים של התחנה.

## קישורים חיצוניים
* **[https://www.nli.org.il/he/items/NNL_MUSIC_AL990025647280205171/NLI רוצי שמוליק]**, באתר הספרייה הלאומית
* מילות השיר, באתר שירונט
* '''רוצי שמוליק''' בתרגום לאנגלית, באתר HEBREW SONGS
* אקורדים לשיר '''רוצי שמוליק''', באתר נגינה

## הערות שוליים

קטגוריה:שירי אריאל זילבר
קטגוריה:שירים בעברית
קטגוריה:שירים שנכתבו על ידי שמוליק צ'יזיק
קטגוריה:שירי אהבה בעברית
קטגוריה:שירים על בוקר
קטגוריה:שירים על חלומות
קטגוריה:שירים שהולחנו על ידי שמוליק צ'יזיק
שיבל

**שיבל** (בקוריאנית: **국제 시-바-ㄹ 자동차**; באנגלית: **Sibal**) הוא רכב שטח קטן, בעל הנעה כפולה 4x4, מתוצרת האחים **Choi Mu-seong, Choi Hae-seong, Choi Soon-seong**. אשר יוצר בקוריאה הדרומית בין השנים 1955-1963

## "שיבל"

* "שיבל" היה כלי הרכב הראשון שיוצר בקוריאה הדרומית.
* "שיבל" התבסס על ג'יפ ויליס.
* 50% מחלקי הרכב יובאו.
* אב הטיפוס היה ג'יפ 6 צילינדרים עם שישה נוסעים.
* יוצרו כ-3,000 יחידות.
* "שיבל" זכה בפרס המוצר הטוב ביותר (פרס הנשיא) בתערוכה בהנחיית האגודה לעידוד קוריאה לציון יום השנה העשירי לשחרור קוריאה באוקטובר 1955.
### דגמים
* "4288" - 6 נוסעים.
* "4288" - 9 נוסעים.

## תמונות

קובץ:20141005 Gukje Shibal 1.jpg | דגם "שיבל"
קובץ:20141005 Gukje Shibal 2.jpg | דגם "שיבל"
קובץ:Gukje Shibal.jpg | דגם "סיבאל"


## ראו גם
* רכב שטח

## קישורים חיצוניים

* 

## הערות שוליים

קטגוריה:רכבי שטח קטנים
קטגוריה:דגמי מכוניות שהושקו ב-1955
קטגוריה:כלי רכב המיוצרים בקוריאה הדרומית
היום הלאומי לציון השואה ברומניה

**היום הלאומי לציון השואה ברומניה** (ברומנית: **Ziua Națională de Comemorare a Holocaustului**) מצוין ברומניה מדי שנה החל מ־9 באוקטובר 2004. היום מוקדש לציון שואת יהודי רומניה ורצח העם של צועני רומניה.

היום נקבע בהחלטת הממשלה מס' 672 מ־5 במאי 2004  לפי הצעת הוועדה הבינלאומית לחקר השואה ברומניה. ביום זה מארגנים פעילויות תרבות, כנסים ופעילויות אחרות הקשורות לנושא.

התאריך 9 באוקטובר נבחר משום שביום זה בשנת 1941 החל גירוש יהודי בוקובינה לטרנסניסטריה.

## קישורים חיצוניים
* Ziua Națională de Comemorare a Victimelor Holocaustului din România 
* Ziua Națională de Comemorare a Holocaustului 
* לוחמים ופרטיזני יהודים נגד הנאצים

## הערות שוליים

קטגוריה:רומניה: היסטוריה
קטגוריה:זיכרון שואת יהודי רומניה
רומניה
דליה גרידינגר

**דליה שמעונה** **גרידינגר** (27 ביולי 1926 – 16 ביולי 1979) הייתה כימאית ישראלית, מראשי מפעל דשנים וחומרים כימיים.

## ביוגרפיה
דליה גרידינגר נולדה בשנת 1926 בשכונת נוה צדק בתל אביב, בת למרים (ביתו של שמעון רוקח) ויוסף כצנלבוגן-כץ. למדה בבית הספר הריאלי בחיפה. קיבלה תואר שני בכימיה מאוניברסיטת לוזאן שבשווייץ. בשנת 1958 קיבלה תואר דוקטור מהטכניון בחיפה.

בתום לימודיה החלה לעבוד במפעל דשנים וחומרים כימיים בחיפה, ובשנת 1969 מונתה למנהלת אגף המחקר במפעל ולחברה בהנהלת החברה, שהתפתחה לספק הגדול ביותר של דשנים בישראל. גרידינגר פרסמה מאמרים בכתבי עת מדעיים, ועל שמה רשומים פטנטים אחדים.

נמנתה עם מייסדות סורופטימיסט בישראל והייתה נשיאת הארגון בישראל.

בשנת 1950 נישאה לקלמן גרידינגר, בעל מספר בתי קולנוע, כולל קולנוע ארמון בחיפה ונולדו להם שני בנים ושתי בנות. בניהם, מוקי וישראל גרידינגר, הם בעלי השליטה בחברת תיאטראות ישראל, שראשיתה בקולנוע ארמון שייסד סבם, משה גרידינגר.

נפטרה ב-16 ביולי 1979, לאחר מאבק של עשר שנים במחלת הסרטן.

## הנצחתה
לאחר מותה הקימה משפחתה את קרן דליה גרידינגר ז"ל למלחמה בסרטן, המעניקה מלגות לחוקרי סרטן.

בטכניון מתקיים מדי שנה כנס בינלאומי על שמה, Dahlia Greidinger Symposium.

הוקמה קרן לחקר דשנים ובראשה הועמד יוסף הגין.

בשנת 2009 נחנך בבית הספר הריאלי "בית דליה למדעים", ובו מעבדות וחדרים ללימודי מדעי הטבע.

בשנת 2016 הוקמה עמותה לחקר מחלת הסרטן ומניעתו על שמה.

## הערות שוליים

קטגוריה:כימאיות ישראליות
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרי אוניברסיטת לוזאן
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:אישים הקבורים בבית הקברות חוף הכרמל
קטגוריה:ישראלים שנפטרו מסרטן
קטגוריה:ישראליות שנפטרו מסרטן
קטגוריה:משפחת רוקח
קטגוריה:ישראליות שנולדו ב-1926
קטגוריה:ישראלים שנולדו ב-1926
קטגוריה:ישראליות שנפטרו ב-1979
קטגוריה:ישראלים שנפטרו ב-1979
לאסלו נאדאשי

**לאַסְלוֹ נַאדַאשִי** (במקור **שוורץ**, בהונגרית: **Nádasi László**; בודפשט, 30 במאי 1907 – בודפשט, 17 בפברואר 1978) היה הומוריסטן יהודי-הונגרי, דרמטורג, שחקן קברט ומנחה. חברו ושותפו לחלק מהיצירות של הסופר ההונגרי-יהודי ינה רייטה שנספה בשואה.

## ביוגרפיה
בשנת 1925 סיים בבודפשט את האקדמיה למסחר. עבודת הבמה הראשונה שלו הייתה הבורלסקה מרי צ. שהוצגה ב"תיאטרון ככר בֶּתְלֶן" בשנת 1931. במהלך שנות ה-30 של המאה ה-20, הציגו על במות תיאטראות בודפשט רבות מהבורלסקות, המערכונים, הבדיחות, וכדומה מפרי עטו. בעקבות החוקים נגד היהודים (במיוחד החוק היהודי השני והחוק היהודי השלישי) הנחה הצגות קברט בתיאטרון גולדמארק בין השנים 1941–1943 במסגרת הפעילות האמנותית של אומיקה - ההתאחדות הלאומית היהודית-הונגרית לחינוך - היה זה המקום היחיד שיהודים הורשו להופיע בהונגריה במהלך מלחמת העולם השנייה, עד לכניסת הנאצים למדינה ב-19 במרץ 1944. בין השנים 1948–1958 היה המנחה בתיאטרון ה"וואריטה הקאמרי" בבודפשט. משנת 1950 היה ליוצר המרכזי של התיאטראות הבמה העליזה ו"הבמה הקטנה".

## פעילותו
כתב כמה ליבריות לאופרטות ולקומדיות מוזיקליות (1947: הוא לא עץ, 1959: נישואין, 1959: רעיה ללא בעל, 1974: קרוסלה מסתובבת), אשר הוצגו בהצלחה גם מחוץ לגבולות הונגריה. לרגל יובל החמישים לכתיבתו (1975) השמיע רדיו קושוט במהדורה מיוחדת את הקברט שלו "זאצ'ק יודע הכל".

## עבודותיו
* נקמת הגנגסטר. רומן. *A gangster bosszúja. Regény*; Hellas Ny., Bp., 1937 *(Szivárvány)*
* Bálint Lajos–Nádassy László: *Győz a szerelem. Kisoperett Kisfaludy Károly: Nem ment ki a szobából c. vígjátékából*; zene, 1954; Népszava, Bp., 1954 *(Műsorfüzet)*
* רייטו ינו-לאסלו נאדאשי: מודיעים בטעות. קטעים מקברט במערכה אחת. Rejtő Jenő–Nádassy László: *Tévedésből jelentik. Egyfelvonásosok, kabaréjelenetek*; összegyűjt., vál., sajtó alá rend., bibliográfia, utószó Dallos József; Magvető, Bp., 1988
* רייטו ינו-לאסלו נאדאשי: גם סופן של 100 נשיקות היא אחת. Rejtő Jenő–Nádassy László: *100 csóknak is egy a vége*; vál., szerk. Zsiga László; Szukits, Szeged, 1997 *(Szórakoztató regénytár)*

## ראו גם
* או.מ.י.ק.ה Nádasi László - omike.hu
* Nádasy László - Magyar Életrajzi Lexikon

## לקריאה נוספת
* חייהם ויצירותיהם של סופרים הונגרים. Gulyás Pál: *Magyar írók élete és munkái*; Magyar Könyvtárosok és Levéltárosok Egyesülete, Bp., 1939-2002
* הומור. לקסיקון ההומור *Humor: Humorlexikon*; szerk. Kaposy Miklós; Tarsoly, Bp., 2001
* הלקסיקון הונגרי לקורות חיים *Magyar életrajzi lexikon*; főszerk. Kenyeres Ágnes; Akadémiai, Bp., 1981
* ספר המוזיקה ההונגרית *A magyar muzsika könyve*; szerk. Molnár Imre; Havas Ödön, Bp., 1936
* לקסיקון התיאטרון ההונגרי *Magyar színházművészeti lexikon*; főszerk. Székely György; Akadémiai, Bp., 1994
* לקסיקון הסרט המדבר ההונגרי Mudrák József–Deák Tamás: *Magyar hangosfilm lexikon 1931-1944*; Attraktor, Máriabesnyő-Gödöllő, 2006
* הלקסיקון ההונגרי החדש לקורות חיים *Új magyar életrajzi lexikon*; főszerk. Markó László; Magyar Könyvklub, Bp., 2001–2007

## קישורים חיצוניים

## הערות שוליים

קטגוריה:מחזאים יהודים הונגרים
קטגוריה:סופרים יהודים הונגרים
קטגוריה:יהודים בשואה: הונגריה
קטגוריה:ניצולי השואה: הונגריה
קטגוריה:משתתפי פעילות האומנות אומיקה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1907
קטגוריה:הונגרים שנפטרו ב-1978
מינהל בתי הסוהר

[ממוזער|[מדליה ועליה דיוקנו של לואי ארבט, ראש מינהל בתי הסוהר, שנוצרה על ידי אוסקר רוטי והוצגה בתערוכה של בתי הסוהר במסגרת היריד העולמי של פריז בשנת 1889.
]]
**מינהל בתי הסוהר** (בצרפתית: **Direction générale de l'administration pénitentiaire**, בראשי תיבות: DAS) הוא גוף אכיפת חוק של ממשלת צרפת הנועד לאחזקת מערך מתקני המאסר ובתי הכליאה בצרפת אשר כלל 103 בתי כלא ו-188 מתקני מאסר (נכון לשנת 2018).

הגוף מפעיל את כלל מתקני הכליאה בצרפת והוקם לראשונה בשנת 1851 כחלק ממשרד הפנים של צרפת, כשהוא יונק את שורשיו מ**מינהל בתי הכלא** (Direction des prisons) שהוקם בשנת 1795. מאז 1911 כפוף למשרד המשפטים של צרפת. מטה הארגון נמצא ברובע ה-19 בפריז.

## תפקידים

* **ניהול בתי הסוהר** – אחראית על ניהול המתקנים, כולל שמירה על הבטיחות והסדר בתוך בתי הסוהר.
* **ביצוע גזרי דין** – המערכת אחראית על ביצוע גזרי הדין שנפסקו על ידי בתי המשפט, כולל כליאה, עבודות שירות ושחרור מותנה.
* **שיקום האסירים** – המערכת מפעילה תוכניות לשיקום האסירים, כולל חינוך, הכשרה מקצועית, טיפול פסיכולוגי ותמיכה בשחרורם המוקדם.
* **תנאים אנושיים** – המערכת אחראית להבטיח שהאסירים יחיו בתנאים ראויים, תוך שמירה על זכויותיהם האנושיות, בהתאם לחוק.

## מבנה
ממוזער|מפת החלוקה המינהלית של מינהל בתי הסוהר.

## גלריה

קובץ:Renault Midlum, Administration pénitentiaire Paris, septembre 2013 - 1.JPG|רכב להובלת כלואים של המינהל.
קובץ:Logo des Équipes régionales d'intervention et de sécurité (ERIS).svg|לוגו היחידה האזורית להתערבות וביטחון של המינהל, המהווה ליחידת ההשתלטות של הארגון.


## ראו גם
* שירות בתי הסוהר הפדרלי
* שירות בתי הסוהר

## קישורים חיצוניים

* 

## הערות שוליים

קטגוריה:הרובע התשעה-עשר של פריז
קטגוריה:ארגוני כליאה
קטגוריה:צרפת: צבא וביטחון
גדי יעקב

**גדי יעקב** (נולד ב-15 באוקטובר 1966) הוא קצין צה"ל במילואים בדרגת אלוף-משנה. כיהן כמפקד חטיבת הראל וסגן מפקד עוצבת עמוד האש בפיקוד הצפון.

## ביוגרפיה
גדל בסיני במושב שדות. לאחר פינוי סיני, עבר עם משפחתו למושב עין הבשור.

התגייס לצה"ל בשנת 1984 ושירת בחיל השריון. שימש כקצין אג"ם חטיבה 401, מפקד גדוד 46 בבקעת הירדן, מפקד ענף מקצועות טנקים בחיל השריון, סגן מפקד חטיבה 401.

בשנת 2000 נשלח ללימודים בקולג' המלכותי ללימודי ביטחון.

ב-2001 הועלה לדרגת אלוף-משנה ומונה למפקד חטיבה משוריינת 213 ("עוצבת הצבאים") ולאחר כ-3 שנות פיקוד, קיבלה החטיבה את מורשת חטיבת "הראל" ואת מספרה 10. במקביל לתפקיד מפקד חטיבה, שימש כמפקד המרכז לאימון מפקדות חטיבתיות בצאלים ומפקד צוות בקורס מפקדי פלוגות וגדודים. בשנת 2005, לאחר כחמש שנות פיקוד על החטיבה, מונה למפקד צוות ומדריך ראשי במכללה לפיקוד ומטה של צה"ל.

במלחמת לבנון השנייה שימש בתפקיד מנל"ח (מנהל לחימה) בפיקוד הצפון.

פרש משירות ב-2009.

משנת 2010 ועד 2016 היה שותף לפרויקט מחצבי"ם (מנהיגות חינוכית צה"לית בירושלים), של חיל החינוך ומכון שלום הרטמן.

בשנת 2019 מונה למנהל תחום פדגוגיה באגף להכשרה מקצועית של משרד העבודה.

בשנת 2022 מונה כמנהל אגף החינוך של ויצו העולמית.

## חיים אישיים
יעקב נשוי ואב לשתי בנות.

## קישורים חיצוניים
* גדי יעקב באינסטגרם

## הערות שוליים

קטגוריה:מפקדי חטיבת הראל
קטגוריה:חיילי חיל השריון
קטגוריה:חבל ימית: אישים
קטגוריה:אנשי המושב
קטגוריה:עין הבשור: אישים
קטגוריה:אלופי-משנה בצה"ל
קטגוריה:ישראלים בוגרי הקולג' המלכותי ללימודי ביטחון
קטגוריה:ישראלים שנולדו ב-1966
טקס פרסי האקדמיה הבריטית לקולנוע ה-60

**טקס [[פרס באפט"א לקולנוע|פרסי האקדמיה הבריטית לקולנוע]] ה-60** שמעניקה האקדמיה הבריטית לאמנויות הקולנוע והטלוויזיה, נערך ב-11 בפברואר 2007 הוענקו לסרטים הטובים ביותר של שנת 2006.

הסרט "המלכה" זכה בפרס הסרט הטוב ביותר, וזיכה את הלן מירן בפרס השחקנית הטובה ביותר. הבמאי פול גרינגראס זכה בפרס הבימוי הטוב ביותר על סרטו "טיסה 93", שזכה גם בפרס העריכה. פורסט ויטאקר זכה בפרס השחקן הטוב ביותר על הופעתו בסרט "המלך האחרון של סקוטלנד", שזכה בפרס הסרט הבריטי המצטיין ובפרס התסריט המעובד הטוב ביותר. בטקס הוענק גם בפעם הראשונה פרס באפט"א לסרט האנימציה הטוב ביותר לסרט "תזיזו ת'רגליים" בבימויו של ג'ורג' מילר.

## זוכים ומועמדים
[שמאל|ממוזער|158x158 פיקסלים|[פול גרינגראס, זוכה פרס הבמאי הטוב ביותר]]
[שמאל|ממוזער|230x230 פיקסלים|[פורסט ויטאקר, זוכה פרס השחקן הטוב ביותר]]
[שמאל|ממוזער|219x219 פיקסלים|[הלן מירן, זוכת פרס השחקנית הטובה ביותר]]
[שמאל|ממוזער|178x178 פיקסלים|[אלן ארקין, זוכה פרס שחקן המשנה הטוב ביותר]]
[שמאל|ממוזער|186x186 פיקסלים|[ג'ניפר הדסון, זוכת פרס שחקנית המשנה הטובה ביותר]]
שמאל|ממוזער|150x150 פיקסלים|מייקל ארנדט, זוכה פרס התסריט המקורי הטוב ביותר
שמאל|ממוזער|195x195 פיקסלים|פיטר מורגן, זוכת פרס התסריט המעובד הטוב ביותר
[שמאל|ממוזער|186x186 פיקסלים|[אווה גרין, זוכת פרס הכוכב העולה]]

## סרטים עם מועמדויות וזכיות מרובות

width="20px"|

## קישורים חיצוניים

* מועמדים לפרס באפט"א

קטגוריה:טקסי פרס באפט"א
קטגוריה:2007 בממלכה המאוחדת
Dame Tu Cosita

**Dame Tu Cosita** (באנגלית: **Give Me Your Little Thing**, ובעברית: **תן לי את הדבר הקטן שלך**) הוא סינגל שהוקלט על ידי הזמר אל צ'ומבו ביחד עם הקטי ראנקס. השיר יצא לאור ב-2 באפריל 2018, על ידי חברת התקליטים ג'סטון רקורדס, כסינגל מתוך האלבום, Cuentos de la Cripta II.

במקור, הוקלט השיר כבר בשנת 1997, אך יצא לאור כסינגל בשנת 2018.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של אולטרה מיוזיק ב-5 באפריל 2018. לאורך הקליפ ניתן לראות חייזר בצבע ירוק, רוקד לצלילי השיר. קליפ השיר הפך לסרטון ויראלי, ומאות אלפי אנשים צילמו את עצמם כשהם רוקדים כמו החייזר בקליפ.

נכון לאפריל 2023, מונה הצפיות של הקליפ עומד על כ-4.3 מיליארד צפיות.

## רמיקס
ב-29 באוגוסט 2018, יצא לאור הרמיקס הרשמי של השיר בו השתתפו פיטבול וקרול ג'י. הרמיקס של השיר הצליח לשחזר את הצלחת השיר המקורי, ואף נמכר בארצות הברית, בכלמעלה מ-420,000 עותקים בסך הכל.

הקליפ של הרמיקס הצליח לצבור 71 מיליון צפיות.

## מיקומי שיא
#### Dame Tu Cosita

#### 

## נתוני מכירות

## קישורים חיצוניים

## הערות שוליים

קטגוריה:שירי 1997
קטגוריה:סינגלים מ-2018
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:וידאו קליפים מונפשים
לואיז פרנק

**לואיז פַרָנְק** (בצרפתית: **Louise Farrenc**; 31 במאי 1804 – 15 בספטמבר 1875) הייתה מלחינה ופסנתרנית צרפתייה.

## ביוגרפיה
לואיז פרנק (נולדה כז'אן-לואיז דומון - Dumont) התחילה בלימודי פסנתר בגיל צעיר אצל ססיל סוריא, תלמידתו של מוציו קלמנטי. לאחר זמן קצר נראתה התקדמות גדולה ביותר ברמת נגינתה, מה שהוביל ללימודים בקונסרבטואר של פריז כבר בגיל חמש עשרה.

בנוסף ללימודי פסנתר מידי מוזיקאים נודעים כאיגנץ מושלס ויוהאן נפומוק הומל, פרנק למדה בקונרבטואר קומפוזיציה אצל אנטון רייכה, ולמעשה הייתה התלמידה הראשונה במחלקת הקומפוזיציה (שעד אז הייתה סגורה בפני נשים).

ב-1821 התחתנה עם סטודנט לחליל בשם אריסטיד פרנק, ועימו יצאה למסע הופעות ברחבי צרפת, מה שדחה את המשך לימודיה. לאחר סיום לימודיה המשיכה להופיע ואף פתחה עם בעלה הוצאה לאור מוזיקלית בשם Éditions Farrenc, שהייתה לאחת מן המובילות בפריז של המאה ה-19.

במהלך שנות ה-30 של המאה ה-19 פרנק הייתה מוכרת מאוד בתחומה כפסנתרנית, עד שבשנת 1842 התקבלה כפרופסור בקונסרבטואר של פריז, משרה שתחזיק בה כשלושים שנים. כחלק מהוראתה, היא גם פרסמה ספר פרי עטה המדבר על ביצוע של יצירות מתקופת הבארוק (Le Trésor des Pianistes).

על אף שלפי עדויות מהתקופה פרנק נחשבה למדריכה ומורה טובה מאוד, שכרה היה נמוך יותר משל הקולגות שלה, הגברים, עד שב-1850 בוצעה בכורה לתשיעייה שהלחינה, בה ניגן הכנר המפורסם יוזף יואכים. בעקבות ההצלחה האדירה של היצירה, ביקשה לואיז להשוות את שכרה לשכר הגברים. לאחר לא מעט בירוקרטיה, קיבלה לואיז את מבוקשה.

לאחר מותה בשנת 1875, יצירותיה הקאמריות שהיו מנוגנות באופן תכוף בתקופתה החלו להשכח. עם תחילת מחקרים העוסקים בגילוי מחדש של מבצעות ומלחינות בסוף המאה ה-20, החלו יצירותיה להיות שוב מבוצעות ומוקלטות.

רוב יצירותיה נכתבו לפסנתר סולו, אך היא כתבה רבות גם להרכבים קאמריים שונים הכוללים פסנתר, כמו הטריו לחליל צ'לו ופסנתר op.45, שתי חמישיות הפסנתר op.30\31 והנונט op.38.

## רשימת יצירות חלקית ותווים
יצירות תזמורתיות:
* שלוש סימפוניות op.32 בדו מינור, op.35 ברה מז'ור, op.36 בסול מינור.
* פתיחה במי מינור op.23.

מספר מצומצם של יצירות ווקאליות וכוראליות.

יצירות קאמריות:
* שתי חמישיות פסנתר op.30\31.
* נונט op.38.
* שלישייה לחליל צ'לו ופסנתר op.45.
* שתי שלישיות לכינור, צ'לו ופסנתר op.33\34.

עשרות יצירות לפסנתר סולו, חלקן מז'אנר הווריאציות. ביניהן:
* Air Russe Varié, Op.17
* Variations Brillantes, Op.15
* ספר אטיודים, op.26.

## קישורים חיצוניים

* 

## הערות שוליים

קטגוריה:מלחינות צרפתיות
קטגוריה:מורות למוזיקה
קטגוריה:פסנתרניות צרפתיות
קטגוריה:מלחינים צרפתים במאה ה-19
קטגוריה:מלחינות המאה ה-19
קטגוריה:מלחינים מהתקופה הרומנטית
קטגוריה:אישים הקבורים בבית הקברות מונפרנאס
קטגוריה:צרפתיות שנולדו ב-1804
קטגוריה:צרפתים שנולדו ב-1804
קטגוריה:נפטרות ב-1875
ארכיון הארמון (שוודיה)

**ארכיון הארמון** (בשוודית: **Slottsarkivet**) הוא ארכיון השוכן בארמון סטוקהולם, מעונה הרשמי של משפחת המלוכה השוודית. המלך הנוכחי שמו קרל גוסטב ה16 והוא נצר למשפחת אצולה שוודית ממוצא צרפתי בשם ברנדוט השולטים בשוודיה כ 200 שנה ושלטו בעבר גם בנורווגיה.

הארכיון נוסד ב-1893 ומאז 1964 הוא מנוהל על ידי הארכיון הלאומי של שוודיה.

הארכיון מכיל אוספים שונים של הארמון ובית המלוכה מאז 1800. הארכיון של בית המלוכה בתקופה שלפני כן שוכן בסניף של הארכיון הלאומי באי קונגסולמן, הוא איננו ארכיון ציבורי ושימוש בחומריו מותנה באישור של משפחת המלכוה.

במקום נמצאת גם ספרייה.

## קישורים חיצוניים
* 
* 

קטגוריה:שוודיה: ארכיונים
קטגוריה:סטוקהולם: ספריות
פרס לאלנד

[ממוזער|180px|[ז'רום לאלנד]]
**פרס לאלנד** (בצרפתית: **Prix Lalande** או **מדליית לאלנד**) היה פרס שניתן על ידי האקדמיה הצרפתית למדעים בין השנים 1802 ו-1970 עבור תגליות מדעיות באסטרונומיה.

## רקע
פרס לאלנד הוכרז על ידי האסטרונום הצרפתי ז'רום לפרנסואה דה לאלנד בשנת 1801, מספר שנים לפני מותו בשנת 1807. הפרס היה מענק כספי שנתי המוענק לאדם שעשה תגלית או תצפית מיוחדת בתחום האסטרונומיה, או כתב מאמר המקדם את התחום משמעותית בצרפת או בעולם.

סכום הפרס גדל עם הזמן. בשנת 1918 הסכום היה 1,000 פרנק צרפתי, ובשנת 1950 הוא כבר היה 10,000 פרנק. לאחר 1950, הפרס ניתן פעם בעשור, בסכום של 1,200 פרנק צרפתי חדש ב-1960, ו-2,000 פרנק ב-1970.

בשנת 1970, הפרס אוחד עם  (על שם האסטרונום ) כדי ליצור את פרס לאלנד-ואלז. בשנת 1997 הפרס אוחד עם עוד 122 פרסים קטנים ליצור את  הפרס היוקרתי של האקדמיה הצרפתית למדעים. אולם **המדליה הגדולה** אינה מיועדת רק לתחום האסטרונומיה.

## זוכי הפרס

## קישורים חיצוניים

## הערות שוליים

*
לאלנד
קטגוריה:צרפת: מדע וטכנולוגיה
לאלנד
אליפות מדריד הפתוחה (טניס)

**אליפות מדריד הפתוחה** (בספרדית: Masters de Madrid) היא טורניר טניס מקצועי לגברים ולנשים, שנערך במדריד בירת ספרד מדי שנה בתחילת מאי. הטורניר, שמשוחק על מגרשי חימר, הוא טורניר מאסטרס 1000 בסבב ה-ATP (גברים) וטורניר פרמייר חובה בסבב ה-WTA (נשים). בעבר היה ידוע גם בשם **מדריד מאסטרס**, וכיום נקרא גם **Mutua Madrid Open** מטעמי חסות.

יון ציריאק, טניסאי עבר רומני, וכיום איש עסקים מיליארדר, היה הבעלים של הטורניר בשנים 2009-2021. ציריאק הצהיר ב-2015 כי הוא מרוויח מעל 35 מיליון יורו בשנה מהטורניר, וכי הטורניר שלו מביא הכנסות של למעלה מ-200 מיליון יורו לעיר מדריד. ב-2021 מכר ציריאק את הטורניר לחברת IMG הניו יורקית, עבור כ-360 מיליון יורו.

## היסטוריה
מאז שהושק בשנת 2002 כטורניר לגברים, היה הטורניר היה אחד מ-9 טורנירי המאסטרס 1000 בסבב ה-ATP. בתחילה, בין השנים 2002 ו-2008 נערך הטורניר באולם מדריד ארנה (Madrid Arena), והיה הראשון מבין שני טורנירי המאסטרס ששוחקו על משטח קשה באולם לקראת סוף עונת הטניס של ה-ATP. בשנת 2009, הורחב הטורניר וכלל גם טורניר פרמייר לנשים; כמו כן הוא הועבר לתקופה מוקדמת יותר בשנת הטניס, והפך לחלק מעונת החימר על חשבון אליפות המבורג הפתוחה, שנושלה ממעמדה כטורניר מאסטרס. בנוסף, הוא עבר למיקום חדש בפארק מנת'נרס (Park Manzanares), בו הוקם קומפלקס טניס חדש, הקאחה מחיקה (Caja Magica).

ב-2023, בדומה למספר טורנירי מאסטרס אחרים, החל הטורניר להיערך במשך שבועיים (במקום שבוע עד אז); כמו כן הוגדלה כמות השחקנים המשתתפים ביחידים (מ-56 ל-96 שחקנים) ובזוגות (מ-24 ל-32).   

### המעבר לחימר כחול ובחזרה לחימר אדום
[שמאל|ממוזער|250px|[רוג'ר פדרר מכה חבטה באליפות מדריד 2012 על החימר הכחול]]
לקראת הטורניר של 2012, בחר ציריאק, הבעלים של הטורניר, להשתמש בצבע חדש של חימר - כחול, למשטחים של כל המגרשים. טענתו הייתה כי הצבע הכחול עדיף מבחינה ויזואלית, במיוחד עבור צופי הטלוויזיה (טורנירים אחרים המשוחקים על משטחים קשים ביצעו מעבר דומה לכחול). מארגני האליפות הבטיחו כי מלבד צבע, פני המשטח שמרו על אותם המאפיינים כמו חימר אדום מסורתי.

בנובמבר 2011 סיפר ציריאק כי משטח החימר הכחול אושר רשמית עבור הטורניר של 2012, הן על ידי ה-ATP והן על ידי ה-WTA.

עם זאת, לאחר שהסתיים הטורניר, איומים על חרמות עתידיות של מספר שחקנים, במיוחד רפאל נדאל ונובאק ג'וקוביץ' (שהפסידו בשלבים המוקדמים של הטורניר על המשטח הכחול), גרמו למנהלי הטורניר לחזור לחימר האדום המסורתי בעונת 2013.

## זוכי העבר
### יחידים
[שמאל|ממוזער|250px|[רפאל נדאל הוא שיאן הזכיות ליחידים, עם 5 זכיות סך הכול]]

### יחידות
[שמאל|ממוזער|250px|[פטרה קביטובה היא שיאנית הזכיות ליחידות, בשותפות עם ארינה סבלנקה, עם 3 זכיות סך הכול]]

## קישורים חיצוניים

* 

## הערות שוליים

קטגוריה:טורנירים בסבב ה-WTA
קטגוריה:טורנירים בסבב ה-ATP
קטגוריה:מדריד: תחרויות טניס
בלדה לנאיבית

"**בלדה לנאיבית**" הוא שיר משנת 1979 שנכתב על ידי יהונתן גפן, הולחן על ידי יצחק קלפטר ובוצע על ידי יעל לוי.

## רקע
לאחר שיעל לוי סיימה את שירותה בצה"ל בלהקת חיל הים, היא השתתפה במופע "שיחות סלון" עם יהונתן גפן, יצחק קלפטר ודויד ברוזה, שהחליף את קלפטר. השיר הוקלט למילותיו של גפן, ללחן של קלפטר ובעיבוד של מתי כספי. בסוף 1979 הוציאה לוי כתקליט שדרים את השיר "בלדה לנאיבית". במצעד הפזמונים העברי השנתי של רשת ג' לשנת 1980, דורג השיר במקום העשירי. השיר נכלל באלבום הבכורה שלה הנושא את שמה, שיצא לאור רק בשנת 1982.

"בלדה לנאיבית" זכה לביצוע מחודש במסגרת פרויקט "עבודה עברית" בשנת 2008, על ידי אורן לוטנברג.

## תוכן השיר
השיר עוסק באהבת נעורים שהתרסקה עם חיי הנישואין. מתוארת בו בחורה שחוותה אהבת נעורים לבחור, וכשבגרה, נקלעה אהבתם לקשיים. בן-זוגה נוהג לשוטט בלילות מחוץ לבית והתמכר גם לטיפה המרה. הבחורה מצידה לא איבדה מאהבתה אליו ומייחלת לשובו כשהוא עוזב את הבית. לדברי יעל לוי, השיר לא נכתב על בחורה מסוימת: "זה אף פעם לא פרטים ביוגרפיים אחד לאחד. זה תמיד המקום הזה מעבר. אין לי מושג למה המשורר התכוון כשהוא כתב ואני לא נכנסת לזה אף פעם".

## גרסאות כיסוי
*בשנת 2004 הוציאו המתמודדות יעל פנדריך, חנה גור וסשה גרישקוב גרסת כיסוי של השיר בעונה השנייה של תוכנית המציאות המוזיקלית, כוכב נולד.
*"בלדה לנאיבית" זכה לביצוע מחודש במסגרת פרויקט "עבודה עברית" בשנת 2008, על ידי אורן לוטנברג.
*בשנת 2010 ביצעה את השיר, המתמודדת רוני גינוסר, בעונה השמינית של התוכנית כוכב נולד.
*בשנת 2012, שרה את השיר המתמודדת דנה צלח, בעונה השנייה של התוכנית "The Voice ישראל".
*הזמרת לאת צדקיהו הוציאה גרסת כיסוי לשיר בשנת 2018.

## קישורים חיצוניים
* "בלדה לנאיבית", באתר הספרייה הלאומית
* 
* אקורדים לשיר, באתר Tab4u

#### ביצועים
* 
* 
* 

## הערות שוליים

קטגוריה:שירי יעל לוי
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי יצחק קלפטר
קטגוריה:שירים על כאב לב
קטגוריה:שירים על נישואים
קטגוריה:סינגלים בהוצאת הד ארצי
ער (סוג)

**עָר** (שם מדעי: *Laurus*) הוא סוג של עצים ירוקי עד המונה שלושה מינים במשפחת העריים, הכוללים את הער האציל (ידוע גם בשם דפנה) הנפוץ בישראל שתורבת ברחבי העולם ומשמש רבות כצמח נוי ועליו משמשים כעשב קולינרי.

## תיאור
המינים לסוג זה מאופיינים בכך שהם גדלים לאט, גדולים, שיחיהם או עציהם ארומטיים וירוקי עד עם עלים אליפטיים מתחלפים ומעט פרחים צהובים. הם מסוגלים לשרוד בטמפרטורות נמוכות אבל באקלים ממוזג הם דורשים מקום מוגן בחשיפה מלאה לשמש שאינו חשוף להקפאה ממושכת. צמחים הגדלים בעציצים ניתן להעביר לחממה קרה במהלך חודשי החורף.

## מינים
מספר המינים של הסוג עדיין לא נחקר במלואו. סיווגם של המינים להלן עשוי להשתנות.
# ער אזורי (*Laurus azorica*), הוא מין אנדמי לאיים האזוריים, אך גם יובא לאי קורטגאדה בספרד. מחקר שנערך לאחרונה מצא מגוון גנטי רחב במין ער אציל, והער האזורי אינו שונה מבחינה גנטית או מורפולוגית.
# ער אציל (*Laurus nobilis*), הוא מין נפוץ יחיד בסוגו ואף במשפחתו בישראל. הוא משמש כצמח נוי ועשב קולינרי (מעליו מופקים עלי הדפנה) המשמשים למנות רבות במטבח הים תיכוני. עליו שימשו בעבר גם להכנת זרי הדפנה, פריט לבוש מתקופת יוון העתיקה. הוא נפוץ בעיקר באגן הים התיכון.
# ער קנרי (*Laurus novocanariensis*), הוא מין הנפוץ באיים הקנריים ובארכיפלג מדיירה.

## מאובנים
מאובנים המתוארכים לפני תקופות הקרח של הפליסטוקן מראים כי מינים של ער הופצו בעבר באופן נרחב יותר סביב אגן הים התיכון וצפון אפריקה, כאשר האקלים היה לח ומתון יותר מאשר כיום. כיום מאמינים כי ייבושו של אגן הים התיכון במהלך תקופות הקרח גרמה לער לסגת אל אזורים בעלי אקלים מתון יותר, כולל דרום ספרד, פורטוגל ואיי מַקַארונזיה. עם תום תקופת הקרח האחרונה, הער האציל התאושש וחזר לחלק מטווח התפוצה הקודם שלו סביב אגן הים התיכון.

## קישורים חיצוניים

* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:עריים
Wolves

**Wolves** (בעברית: **זאבים**) הוא סינגל שהוקלט על ידי הזמרת-יוצרת האמריקאית סלינה גומז, ביחד עם הדי ג'יי האמריקאי מרשמלו. השיר יצא לאור ב-25 באוקטובר 2017, על ידי חברת התקליטים אינטרסקופ רקורדס, כסינגל שלא מתוך אלבום.

השיר הגיע למקום ה-9 במצעד הסינגלים הבריטי, וה-20 במצעד הבילבורד הוט 100. נכון לחודש נובמבר 2020 צבר השיר כ-900 מיליון השמעות בספוטיפיי.

## רקע וכתיבה
השיר נכתב על ידי סלינה גומז, מרשמלו, אנדרו וואט, אלי טמפוסי, בריאן לי, לואי בל וקארל רוזן והופק על ידי מרשמלו, וואט, בל ולי. איגוד תעשיית ההקלטות האמריקאי העניק לשיר את מעמד הפלטינה על סך מכירות של כמיליון עותקים בארצות הברית.

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
תחילה, העלתה סלינה גומז לערוץ היוטיוב שלה ב-25 באוקטובר 2017, את הקליפ הוויזואלי של השיר. הוא זכה להצלחה רבה כאשר צבר 130 מיליון צפיות בסך הכל. בהמשך, העלתה את הקליפ השיווקי של השיר אשר צבר 16 מיליון צפיות.

לבסוף, ב-2 בנובמבר 2017, פרסמה גומז את הקליפ הרשמי של השיר. בתחילת הקליפ, ניתן לראות את גומז, כאשר היא מהלכת בתוך מקלחות של בריכת שחייה. לאחר מכן, מצלמת אבטחה מכוונת אליה והיא מתחילה לשיר. בהמשך, ניתן לראותה הולכת במסדרון בריכת השחייה. לאחר מכן, היא מחליפה את בגדיה ומתהלכת על שפת בריכת השחייה. בסוף הקליפ, ניתן לראותה בתוך בריכת השחייה ואת ראשו של מרשמלו שוקע בקרקעית שלה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירי מרשמלו
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי בריאן לי
קטגוריה:שירים שנכתבו על ידי לואי בל
קטגוריה:שירים שנכתבו על ידי סלינה גומז
קטגוריה:שירים שנכתבו על ידי מרשמלו
קטגוריה:וידאו קליפים שבוימו על ידי קולין טילי
קטגוריה:שירים על אנשי זאב
קטגוריה:שירים על זאבים
קטגוריה:שירי מוזיקת דאנס אלקטרונית
קטגוריה:סינגלים שהגיעו למקום הראשון בפולין
קטגוריה:שירי יהלום בברזיל
אליפות העולם בשחמט 1886

260px|ממוזער|אליפות העולם בשחמט 1886
**אליפות העולם בשחמט 1886** הייתה אליפות העולם בשחמט הרשמית הראשונה שנערכה, והוכרעה בדו-קרב בין השחמטאים וילהלם שטייניץ ויוהנס צוקרטורט. האליפות נערכה בארצות הברית - חמשת המשחקים הראשונים נערכו בניו יורק, ארבעת המשחקים הבאים נערכו בסנט לואיס ו-11 המשחקים האחרונים נערכו בניו אורלינס. המנצח היה השחקן הראשון שצבר עשרה ניצחונות. האליפות הסתיימה בניצחונו של וילהלם שטייניץ בתוצאה 12.5-7.5.

## רקע
לפני שנערכה אליפות העולם בשחמט של שנת 1886 נערכו לאורך השנים מספר רב של אליפויות עולם "לא רשמיות" בשחמט בין השחקנים המובילים ביותר בעולם באותה העת.

אף על פי שהוא עדיין לא היה אזרח אמריקני באופן רשמי שטייניץ רצה שדגל ארצות הברית יוצב לידו במהלך המשחק. הוא הפך לאזרח ארצות הברית ב-23 בנובמבר 1888, לאחר ששהה במשך חמש שנים בארצות הברית ושינה את שמו הפרטי מווילהלם לוויליאם.

## דו-קרב על התואר
המשחק הראשון נערך ב-11 בינואר 1886 והחל בשעה 14.00 בהיכל Cartiers Academy שבניו יורק. לאחר שנערכו בניו יורק חמשת המשחקים הראשונים עברו המתחרים לסנט לואיס שם נערכו עוד ארבעה משחקים. בשלב הזה עדיין היה תיקו 4-4. המשחקים האחרונים נערכו בניו אורלינס כאשר בשלב זה צוקרטורט היה עייף פיזית והתקרב להתמוטטות נפשית. שטייניץ, לעומת זאת, היה בשיאו. המשחק הסופי נערך ב-29 במרץ 1886.

בדיעבד התברר שצוקרטורט שיחק באופן אימפולסיבי מדי - הוא שיחק במחצית מהזמן ששטייניץ שיחק, וסביר להניח שזה היה קשור למחלת לב שהייתה לו עוד מילדותו. שנתיים לאחר המשחק צוקרטורט מת מהתקף לב.

### תוצאות
הוחלט שהמנצח יהיה הראשון שיזכה ב-10 ניצחונות, בעוד שמשחקים שמסתיימים בתיקו לא ייחשבו. במקרה של שוויון 9-9, אף שחקן לא יוכתר כאלוף העולם בשחמט. שטייניץ ניצח והפך לאלוף העולם הרשמי הראשון.

## מהלך המשחקים

## קישורים חיצוניים

## הערות שוליים

1886
קטגוריה:1886 בארצות הברית
קטגוריה:ניו יורק: תחרויות שחמט
קטגוריה:1886 בספורט
רות מסס

**רות מסס** הייתה שחיינית פאראלימפית.

מסס החלה להתאמן בספורט נכים בגיל צעיר והתחרתה בתחרויות נוער. היא סיימה את לימודיה בתיכון עירוני ו' בתל אביב.

ב התחרתה בחמישה משחים:
* במשחה גב 50 מטרים סיימה את משחה המוקדמות במקום החמישי (1:21 דקות) ולא העפילה לגמר.
* במשחה גב 100 מטרים סיימה במקום השמיני והאחרון (2:48 דקות).
* במשחה סגנון חופשי 50 מטרים העפילה לגמר וסיימה במקום השביעי (0:45 דקות).
* במשחה סגנון חופשי 100 מטרים סיימה במקום השביעי (1:46 דקות).
* במשחה סגנון חופשי 200 מטרים סיימה במקום השמיני והאחרון (4:03 דקות).

מסס הוכשרה במדעי הרפואה ולקחה חלק במחקרים בנושא מבנה העצם. היא היגרה לאוסטרליה וחיה במלבורן, שם היא עובדת בריפוי בעיסוק, רפלקסולוגיה ועיסוי.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחייניות פאראלימפיות ישראליות
קטגוריה:שחייניות נכות ישראליות
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:שחייניות במשחקים הפאראלימפיים ניו יורק וסטוק מנדוויל (1984)
קטגוריה:ישראלים שהיגרו לאוסטרליה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סאנדה לאדושי

**סאנדה לאדושי** (ברומנית: **Sanda Ladoși**; נולדה ב-2 בינואר 1970) היא זמרת רומנייה.

## ביוגרפיה
לאדושי נולדה בטרגו מורש ובילדותה שרה במספר מקהלות והרכבים מוזיקליים, היא גם למדה נגינה בפסנתר ובגיטרה.

היא עברה לבוקרשט על מנת לפתח את קריירת המוזיקה שלה, בנוסף היא למדה משפטים באוניברסיטה פרטית בעיר.

בשנת 1993 יצא האלבום הראשון שלה "Când vine seara".

היא ביצעה דואטים עם מספר זמרים ידועים ברומניה והשתתפה כמה פעמים בפסטיבל מוזיקה במאמאיה.

בשנת 2004 ייצגה את רומניה באירוויזיון עם השיר "I Admit", שזכתה איתו בסלקציה נציונלה. בתחרות הגיעה למקום ה-18, עם 18 נקודות.

## קישורים חיצוניים
* 

קטגוריה:זמרות רומניות
קטגוריה:נציגי רומניה באירוויזיון
קטגוריה:משתתפי אירוויזיון 2004
קטגוריה:זוכי פרס ברברה דקס
קטגוריה:רומניות שנולדו ב-1970
טוראקו צבעוני

**טוראקו צבעוני** או **טוראקו סגול-ציצה** (שם מדעי: *Tauraco porphyreolophus*) הוא מין של עוף ממשפחת הטוראקיים ומהסוג טוראקו אשר חי ביערות של אפריקה הדרומית. זהו העוף הלאומי של מדינת אסוואטיני (בעבר: סווזילנד) והוא נפוץ גם במוזמביק, דרום אפריקה וזימבבואה.

הטוראקו הצבעוני מגיע לאורך 40 ס"מ השווה אצל הזכר והנקבה והוא בעל נוצות מקושטות לאורך גופו ופניו. הכנפיים והגב התחתון בעלי נוצות ירוקות כהות-כחולות והחלק הפנימי של הכנפיים אדום-עז. החזה והבטן ירוקים בהירים-צהובים, הזנב והרגליים בעלי נוצות כחולות ארוכות והצוואר ירוק. הראש בעל ציצה סגולה-כחולה בולטת ששונה מציצות שאר הטורקים. העיניים שחורות ובעלות טבעת אדומה סביבם והפנים ירוקות. המקור שחור ומגודל.

הטוראקו מצוי לאור גדות נהרות וחופים בין שיחים וביערות סבוכים עד פתוחים. זהו עוף נחבא וביישן ומעדיף להסתתר בין העלים. הוא נראה בשטחים פתוחים רק לעיתים רחוקות ומצוי בזוגות או בקבוצות קטנות. הטוראקו ניזון בעיקר מפירות, חרקים, שבלולים וצדפות.

הוא מקנן על עצים גבוהים והנקבה מטילה 4–5 ביצים בעונת הרבייה, אשר בוקעות כעבור 4–5 שבועות.

### תת-מינים
ישנם 2 תת-מינים של טוראקו זה:
* Tauraco porphyreolophus chlorochlamys
* Tauraco porphyreolophus porphyreolophus

## קישורים חיצוניים

ממוזער|מרכז|טוראקו בתעופה
קטגוריה:בעלי חיים שתוארו ב-1831
קטגוריה:טקסונים שתוארו בידי ניקולס אילוורד ויגורס
קטגוריה:טוראקואים
קטגוריה:אסוואטיני: עופות
קטגוריה:ציפורים לאומיות
סקיילאב 2

**סקיילאב 2** (באנגלית **Skylab 2**) הייתה המשימה המאוישת הראשונה של סקיילאב (תחנת החלל האמריקאית הראשונה). המשימה שוגרה בעזרת סטורן IB ב-25 במאי 1973 בחללית אפולו CSM ונשאה צוות של שלושה אנשים לתחנה.

במשימה סקיילאב 2 נקבע שיא של 28 ימים עבור שהיית אנשים בחלל. הצוות שלה היה הצוות הראשון שאכלס תחנת חלל וחזר בשלום לכדור הארץ.

## צוות
*מפקד: צ'ארלס קונראד
*טייס מדען: ג'וזף קרווין
*טייס: פול וייץ

### צוות גיבוי
* מפקד: ראסל שוויקארט
* טייס מדען: סטורי מאסגרייב
* טייס: ברוס מקנדלס השני

## עיקרי המשימה
תחנת החלל סקיילאב ספגה נזק משמעותי בשיגור שלה ב-14 במאי. המגן שלה ואחד מפאנלים הסולאריים נפגעו במהלך ההמראה. ללא המגן שהיה אמור לספק הגנה תרמית, סקיילאב "התבשלה" בשמש והטמפרטורות הגבוהות שחררו חומרים רעילים לתוך האטמוספירה של התחנה. הצוות הראשון היה אמור להיות משוגר ב-15 במאי, אך במקום זאת היה עליו לתרגל קודם לכן את טכניקות התיקון כפי שהן פותחו על ידי המהנדסים. בקרי הקרקע טיהרו את האטמוספירה בחנקן טהור ארבע פעמים לפני החלפתו בתערובת חנקן/חמצן חדשה. משרד הסיור הלאומי ניצל לוויין מדגם KH-8 Gambit 3 לקבלת צילומים מפורטים של תחנת החלל.

השיגור בוצע ב-25 במאי בעזרת משגר לוויינים וחלליות סטורן IB. לאחר התקרבות לתחנת החלל קונראד ביצע פעילות חוץ רכבית ובעזרת זרוע ניסה לשחרר את הפאנל הסולארי אך ללא הצלחה. החיבור לתחנת החלל הצליח רק לאחר מספר ניסיונות שנכשלו. לאחר הכניסה לתחנת החלל הצוות הצליח לשקם את מגן חום וטמפרטורה בתוך תחנת החלל ירדה לרמה סבירה.

כעבור שבועיים קונראד וקרווין ביצעו פעילות חוץ רכבית נוספת שערכה 3.5 שעות. במהלך הפעילות שוחרר הפאנל הסולארי התקוע וזה איפשר לספק לפעילות תחנת החלל את החשמל הדרוש. ב-19 ביוני קונראד ופול וייץ ביצוע פעילות שלישית שנמשכה 1.5 שעות.

במהלך שהותם בתחנת החלל ביצעו האסטרונאוטים מספר רב של ניסויים בעיקר בתחום הרפואה.

ב-22 ביוני בוצעה נחיתה מוצלחת באוקיינוס השקט.

קפסולת הנחיתה מוצבת כיום במוזיאון התעופה הימית בפלורידה.

## קישורים חיצוניים

* נתוני הטיסה באתר נאס"א
* תיאור הטיסה
* תיאור המשימות

קטגוריה:תוכנית החלל האמריקאית
קטגוריה:1973 בארצות הברית
יוליה סאביצ'בה

**יוליה סטאניסלבובנַה סַאבִיצֶ'בַה** (ברוסית: **Ю́лия Станисла́вовна Са́вичева** ; נולדה ב-14 בפברואר 1987) היא זמרת רוסייה.

## ביוגרפיה
סאביצ'בה נולדה בקורגן למשפחה של מוזיקאים, היא הופיעה על הבמה לראשונה בגיל ארבע עם להקה בשם **אגתה כריסטי**.

ב-2003 השתתפה בעונה השנייה של התוכנית מפעל הכוכבים והודחה בשלב חצי הגמר.

ב-2004 ייצגה רוסיה באירוויזיון עם השיר "Believe Me" שם הייתה במקום ה-11.

ב-2005 יצא האלבום הראשון שלה, באותה שנה ביצעה את שיר הנושא לסדרה קטי המכוערת.

## דיסקוגרפיה
### אלבומי אולפן
* 2005: *Высоко*
* 2006: *Магнит*
* 2008: *Оригами*
* 2009: *Первая любовь*
* 2012: *Сердцебиение*
* 2014: *...Личное*
* 2020: *CLV*

### אלבומי הופעה
* 2005: *Если в сердце живёт любовь*

## קישורים חיצוניים

* 

* 

קטגוריה:זמרות רוסיות
קטגוריה:נציגי רוסיה באירוויזיון
קטגוריה:משתתפי אירוויזיון 2004
קטגוריה:זמרות פופ רוסיות
קטגוריה:רוסיות שנולדו ב-1987
קטגוריה:רוסים שנולדו ב-1987
טקס פרסי האקדמיה הבריטית לקולנוע ה-59

**טקס [[פרס באפט"א לקולנוע|פרסי האקדמיה הבריטית לקולנוע]] ה-59** שמעניקה האקדמיה הבריטית לאמנויות הקולנוע והטלוויזיה, נערך ב-19 בפברואר 2006 הוענקו לסרטים הטובים ביותר של שנת 2005.

הסרט "הר ברוקבק" זכה בפרס הסרט הטוב ביותר, זיכה את אנג לי בפרס הבמאי הטוב ביותר, את ג'ייק ג'ילנהול בפרס שחקן המשנה, וזכה בפרס התסריט המעובד הטוב ביותר. פיליפ סימור הופמן זכה בפרס השחקן הטוב ביותר על הסרט "טרומן קפוטה", וריס וית'רספון זכתה בפרס השחקנית על הופעתה בסרט "הולך בדרכי". הסרט "הגנן המסור" היה מועמד ל-10 פרסים וזכה בפרס אחד בלבד של קלייר סימפסון על העריכה הטובה ביותר. "וולאס וגרומיט והארנב הקטלני" בבימוים של ניק פארק וסטיב בוקס נבחר לסרט הבריטי המצטיין לשנת 2005.

## זוכים ומועמדים
[שמאל|ממוזער|225x225 פיקסלים|[אנג לי, זוכה פרס הבמאי הטוב ביותר]]
[שמאל|ממוזער|200x200 פיקסלים|[פיליפ סימור הופמן, זוכה פרס השחקן הטוב ביותר]]
[שמאל|ממוזער|197x197 פיקסלים|[ריס וית'רספון, זוכת פרס השחקנית הטובה ביותר]]
[שמאל|ממוזער|212x212 פיקסלים|[ג'ייק ג'ילנהול, זוכה פרס שחקן המשנה הטוב ביותר]]
[שמאל|ממוזער|213x213 פיקסלים|[טנדי ניוטון, זוכת פרס שחקנית המשנה הטובה ביותר]]
[שמאל|ממוזער|200x200 פיקסלים|[פול האגיס, זוכה-שותף בפרס התסריט המקורי הטוב ביותר]]
[שמאל|ממוזער|212x212 פיקסלים|[ג'יימס מק'אבוי, זוכתה פרס הכוכב העולה]]

## סרטים עם מועמדויות וזכיות מרובות

width="20px"|

## קישורים חיצוניים

* - all nominations

## הערות שוליים

קטגוריה:טקסי פרס באפט"א
קטגוריה:2006 בממלכה המאוחדת
עונת 2017/2018 בליגת העל בכדורגל נשים

**עונת 2017/2018 ב[[ליגת העל בכדורגל נשים]]** הייתה העונה ה-20 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-31 באוקטובר 2017 והסתיימה ב-29 במאי 2018.

הקבוצה שסיימה ראשונה בליגה הלאומית בעונת 2016/2017 והצטרפה לליגת העל לראשונה בתולדותיה לקראת עונה זו הייתה הפועל רעננה.

הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה. בעונה זו ניתן לכל קבוצה לצרף 4 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר).

מ.ס. קריית גת, אלופת העונה הקודמת, זכתה בתואר בפעם השנייה בתולדותיה.

הפועל עירוני פתח תקווה סיימה אחרונה וירדה לליגה הלאומית לראשונה בתולדותיה.

בנות נתניה, שסיימה במקום הלפני אחרון, ניצחה במשחק מבחן את בנות אילת שסיימה שנייה בליגה הלאומית, ונשארה בליגת העל.

## טבלת הליגה בסיום העונה

## מלכת השערים

## ראו גם
*גביע המדינה בכדורגל נשים 2017/2018

## קישורים חיצוניים
* עונת 2017-2018 ליגת על נשים, באתר ההתאחדות לכדורגל בישראל
* 

## הערות שוליים

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:2017 בישראל: כדורגל
קטגוריה:2018 בישראל: כדורגל
מפרץ ברנטופארה

**מפרץ ברנטופארה** (באנגלית: **Brentopara Inlet**; בבולגרית: **залив Брентопара**) הוא מפרץ בחוף המזרחי של חצי האי צ'רצ'יל, בחוף אוסקר השני, בארץ גרהאם שבאנטארקטיקה.

רוחבו של המפרץ 7 קילומטרים, ואורכו 6.2 קילומטים.

המפרץ יוצא ממפרץ אדי, דרומית מזרחית לנקודת קאווארוס, וצפונית מערבית למצוקי אסטרו.

## היסטוריה
### גילוי המפרץ
המפרץ מופה לראשונה על ידי משלחת סקר בריטי בשנת 1974.

### מקור השם
המפרץ נקרא על שם העיר התראקית העתיקה ברנטופארה, שבדרום בולגריה.

## קישורים חיצוניים
* מפרץ ברנטופארה באתר הגאזט האנטארקטי הבולגרי 
* מפרץ ברנטופארה באתר הגאזט האנטארקטי של ממשלת אוסטרליה
* מפרץ ברנטופארה באתר הגאזט האנטארקטי המשווה SCAR של ממשלת אוסטרליה

## הערות שוליים

ברנטופארה
ברנטופארה
קטגוריה:בולגריה באנטארקטיקה
כיפת הקרח טומבה

**כיפת הקרח טומבה** (באנגלית: **Tumba Ice Cap**; בבולגרית: **ледник Тумба**) היא כיפת קרח, המכסה את המחצית המערבית של חצי האי צ'אוודאר, בצד המערבי של ארץ גרהאם, בחצי האי האנטארקטי שבאנטארקטיקה.  

כיפת הקרח ממוקמת ממערב לקרחון סאמודיווה. 

אורכה של כיפת הקרח 7.7 קילומטרים בכיוון מזרח-מערב ורוחבה של כיפת הקרח 4 קילומטרים בכיוון צפון-דרום. 

כיפת הקרח מנוקזת צפונה לעבר מפרץ קרטיס, ודרומה לעבר מפרץ יוז.  

## היסטוריה
### גילוי כיפת הקרח
כיפת הקרח מופתה לראשונה על ידי סקר בריטי בשנת 1978.

### מקור השם
כיפת הקרח נקראת על שם פסגת טומבה, בהר בלאסיצה שבדרום מערב בולגריה, במשולש הגבולות עם יוון ועם מקדוניה הצפונית.

## לקריאה נוספת
* כיפת הקרח טומבה בגאזט האנטארקטי הבולגרי 

## קישורים חיצוניים

* כיפת הקרח טומבה באתר הגאזט האנטארקטי של ממשלת אוסטרליה
* כיפת הקרח טומבה באתר הגאזט האנטארקטי המשווה SCAR של ממשלת אוסטרליה

## הערות שוליים

טומבה
קטגוריה:בולגריה באנטארקטיקה
טומבה
טומבה
המכון האווירו-הידרודינמי המרכזי (רוסיה)

**המכון האווירו-הידרודינמי המרכזי** **על שם פרופסור ניקולאי ז'וקובסקי**, המכונה גם **צאגי**, (ברוסית: **Центра́льный аэрогидродинами́ческий институ́т** בראשי תיבות: **ЦАГИ**; בתעתיק לטיני: **Tsentralniy Aerogidrodinamicheskiy Institut** בראשי תיבות: **TsAGI**) הוא מכון מחקר תעופה אשר נוסד בשנת 1918 במוסקבה על ידי חלוץ התעופה ניקולאי ז'וקובסקי.

המכון כלל את מנהרות הרוח הגדולות והמתקדמות בברית המועצות ובמשך ההיסטוריה היה אחראי לפיתוחים שונים ומרובים באווירודינמיקה ותעופת חלל. המכון תמך במרבית משרדי התכנון הסובייטיים בתכנון וניסוי כלי טיס.

## קישורים חיצוניים

*  

קטגוריה:ערכים שבהם תבנית בריטניקה אינה מתאימה
קטגוריה:מכוני מחקר רוסיים
קטגוריה:ברית המועצות: תעופה
מהירות אווירית מכשירית

ממוזער|מד מהירות אוויר, הנתון המוצג הוא מהירות האוויר המכשירית הדורשת המרה.
**מהירות אווירית מכשירית** (באנגלית: **Indicated airspeed**, בראשי תיבות: **IAS**) היא המהירות האווירית המוצגת במכשירי המטוס והנמדדת על ידי מערכת הפיטו של המטוס. מהירות זאת מתאפיינת בשגיאות מכשירים שנובעות מתכונות מכשירי המדידה. מהירות זאת דורשת תיקון חישובי לפני שניתן להשתמש בה לניווט. מהירות האוויר המכשירית נמדדת לרוב בקשרים ומסמלים אותה כ-**KIAS**. מהירויות ה-V של כלי טיס בדרך כלל מחושבים למהירות מכשירית בשביל להקטין את הסיכויים ליצירת בלבול ומנוע את הצורך בחישובים למהירויות קריטיות ובטיחותיות.

לטובת שימוש בניווט וחישוב ביצועים של כלי טיס ממירים את המהירות לנתון מהירות אווירית מתוקנת.

## ראו גם
* מהירות אווירית
* מהירות אווירית מתוקנת
* מהירות אווירית מושווית
* מהירות אווירית אמיתית

קטגוריה:מונחים בתעופה
רוני יובל

**רוני יובל** (נולדה ב-15 במאי 1969) היא מנחת טלוויזיה, משפטנית, וזמרת קלאסית ישראלית.

## ביוגרפיה
יובל היא בתם של הפילוסוף ירמיהו יובל והסופרת שושנה יובל. אחיה הוא הסופר יונתן יובל.

גדלה בירושלים ולמדה בתיכון ליד האוניברסיטה ובסטודיו למשחק ניסן נתיב. בשירותה הצבאי שירתה בגלי צה"ל.

היא בוגרת תואר ראשון בפסיכולוגיה ותואר שני במוזיקולוגיה ובזמרה קלאסית מאוניברסיטת תל אביב, ולימודי שירה ב-Manhattan School of Music בניו יורק. כמו כן סיימה לימודי משפטים ב והתמחתה בבית המשפט המחוזי בתל אביב אצל השופט עודד מודריק.

בסיום לימודיה יובל השתלמה בטיפול זוגי ומשפחתי ועוסקת בתחום.

בטלוויזיה הגישה את התוכנית "תחנה מרכזית"- מהדורת החדשות המקומיות, בשנות ה-90 של המאה העשרים, של הטלוויזיה בכבלים בתל אביב וגבעתיים, והנחתה בערוץ הראשון את התוכנית בוקר טוב ישראל עם נועם אבירם.

הנחתה את הקדם אירוויזיון לשנת 1992 ביחד עם נועם אבירם.

בין 2002 ל-2005 הגישה בערוץ 10 את תוכניות האקטואליה היום שהיה (עם גיא זוהר) ו'האולפן המרכזי' (עם גלעד עדין) ומאוחר יותר, את השעשועון "ג'פרדי".

ב-2006 הגישה בערוץ 2 את תוכנית האקטואליה "העולם הבוקר".

ב-2009 הגישה את התוכנית "מפגש יוצרים" בערוץ הראשון.

כמוזיקאית, הופיעה כמצו-סופרן בהרכבים קלאסיים שונים, בין השאר עם שלומי שבן (פסנתר), עם התזמורת העירונית הרצליה, וניהלה הרכב קולי של האוניברסיטה הפתוחה.

## חיים אישיים
יובל אם, ונמצאת במערכת יחסים זוגית.

## קישורים חיצוניים

## הערות שוליים

קטגוריה:מנחות טלוויזיה ישראליות
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:מוזיקאיות ישראליות
קטגוריה:מוזיקאים ישראלים
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1969
קטגוריה:ישראלים שנולדו ב-1969
גונאר פולסון

**גונאר פולסון** (בשוודית: **Gunnar S. Paulsson**; נולד ב-24 באוקטובר 1946) הוא היסטוריון שוודי-קנדי.

## ביוגרפיה
פולסון נולד באופסלה וב-1969 סיים תואר בפסיכולוגיה באוניברסיטת קרלטון באוטווה. עד 1989 עבד בעבודה שאינה מכוונת לתחום אותו למד. הוא למד היסטוריה באוניברסיטת טורונטו ולאחר מכן השלים דוקטורט בהיסטוריה מודרנית באוניברסיטת אוקספורד.

מ-1994 ועד 1998 היה מרצה במרכז ללימודי השואה של אוניברסיטת לסטר. מ-1998 ועד 2000 עבד כהיסטוריון במוזיאון המלחמה האימפריאלי, בנוסף הוא גם שימש כמרצה אורח במרכז אוקספורד ללימודי עברית ויהדות שאוקספורד ובמוזיאון ארצות הברית לזכר השואה.

ב-2002 יצא ספרו "עיר סודית" על ההיסטוריה החברתית של היהודים שנמלטו מגטו ורשה.

## קישורים חיצוניים

* 

## הערות שוליים

קטגוריה:חוקרי השואה
קטגוריה:היסטוריונים שוודים
קטגוריה:מהגרים משוודיה לקנדה
קטגוריה:קנדים שנולדו ב-1946
קטגוריה:שוודים שנולדו ב-1946
הטופ מודל הבאה של שוודיה

**הטופ מודל הבאה של שוודיה** (בשוודית: **Top Model Sverige**) היא תוכנית מציאות שוודית, מהווה גרסה שוודית לתוכנית האמריקאית "הטופ מודל הבאה", בה מספר בנות בעלות פוטנציאל בתחום הדוגמנות מתמודדות על חוזה דוגמנות. הפרס לזוכה היה בנוסף לחוזה עם סוכנות דוגמנות, גם קמפיין לחברת איפור וקוסמטיקה מובילה.

העונה הראשונה עלתה ב-12 בספטמבר 2007 בהנחיית ונדלה קירסבום וצילומיה נערכו בסטוקהולם. 

העונה השנייה עלתה ב-31 בינואר 2012 בהנחיית איזבלה סקורופקו. אחד השינויים שהיו בעונה זו שהשיפוט נערך בלוס אנג'לס והתבצע בשפה האנגלית.

העונה השלישית עלתה ב-21 בינואר 2013 והעונה הרביעית עלתה ב-24 בפברואר 2014 שאת שתי העונות הללו הנחתה הדוגמנית קרוליין וינברג. העונה הרביעית, בשונה מקודמותיה מציגה גם דוגמנים בתוכנית.

## קישורים חיצוניים
* אתר התוכנית
* 

## הערות שוליים

קטגוריה:תוכניות מציאות שוודיות
קטגוריה:טופ מודל
קטגוריה:שוודיה: תחרויות יופי
סוחוי Su-9

**סוחוי Su-9** (קוד דיווח נאט"ו: **Fishpot**) הוא מטוס יירוט סילוני חד-מושבי מהדור השני, המטוס פותח ושירת בברית המועצות.

## היסטוריה
המטוס פותח עקב מחקרים אווירודינמיים במכון צאגי במהלך מלחמת קוריאה שהעלו קונפיגורציות אופטימליות למטוסי קרב סילוניים. המטוס עצמו עוצב על ידי המשרד לתכנון ניסויי סוחוי תחת מספר הדגם **T-405** וטס לראשונה ב-1956. ה-Su-9 פותח במקביל לסוחוי Su-7 והמערב ראה את שניהם לראשונה ב-יום התעופה בטושינו ב-24 ביוני 1956, ובשל שהם היו דומים ה-Su-7 קיבל את קוד נאט"ו Fitter וה-Su-9 קיבל את הקוד Fitter-B בהתחלה.

1,150 יחידות של כלי הטיס יוצרו, על בסיסו יוצר ה-סוחוי Su-11 ועל פי מספר עדיויות חלק ממטוסי Su-9 עברו שודרגו והוסבו לדגם Su-11. המטוס לא נמכר לבעלות הברית של ברית המועצות ולא למדינות ברית ורשה אחרות. המטוס יצא משירות במהלך שנות ה-70 והוחלף על ידי סוחוי Su-15 ומיג-25.
## ראו גם
* קונבאייר F-102 דלתא דאגר

## קישורים חיצוניים

Su-9
קטגוריה:מטוסי קרב סילוניים
קטגוריה:מטוסי קרב מתוצרת ברית המועצות
ויוויטאן

**ויוויטאן** (בהונגרית: **Vilyvitány**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-370 תושבים בשנת 1990 עד ל-224 תושבים בלבד בשנת 2018 (ירידה של כ-39%).

במהלך השנים חיו בכפר מעט יהודים.

## קישורים חיצוניים

* 
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
גירינץ'

**גירינץ**' (בהונגרית: **Girincs**) הוא כפר במחוז בורשוד-אבאוי-זמפלן שבצפון מזרח הונגריה.

## יהודי גירינץ'
במהלך השנים חיו בכפר מעט יהודים ובעבר אף היו בכפר קברים יהודיים.

## קישורים חיצוניים

* 

* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן